open-index/open-wikipedia-markdown huggingface dataset:
Grev Wedels plass (Drammen)

**Grev Wedels plass** er en triangelformet plass som ble anlagt mellom Nedre Storgate, Ole Steens gate og Gjetergata etter den store bybrannen i 1866. Plassen ble i 1898 oppkalt etter grev Johan Caspar Herman Wedel Jarlsberg (1779–1840). Plassen ble i 2019 rehablitert og oppgradert med granittdekke, gatestein, sitteamfi, klassiske lysmaster, gatevarme.

## Bygninger rundt plassen

Rundt plassen ligger det flere velholdte eldre murbygninger. Den mest kjente er Onsagergården som ligger i enden av plassen. Bygningen ble opprinnelig oppført som bolig for overlærer Morten Kirkegaard Album (1824–1885), etter den store bybrannen i 1866 og er tegnet av arkitekt Niels Stockfleth Darre Eckhoff (1831-1914). Etter Albums død ble gården kjøpt av Gulbrand Tandberg Onsager fra Kristiania. Sør for plassen ligger det gamle badet i Drammen, også kjent som Sentralbadet/Det kommunale bad. Sentralbadet, ble oppført i 1902 av ingeniør Søren Falch etter tegninger av arkitekt Jens Kristian Thune (1865-1925). I 1938 ble det utvidet med en ny svømmehall, deretter i 1977 ble det modernisert og utvidet med enda ett basseng. I 1994 gjennomgikk lokalene omfattende rehabilitering med ny takkonstruksjon, nytt friskluftanlegg og nymalte vegger. I 2008 ble badet nedlagt da det nye badet på Strømsø ble bygd. Nabobygget Lorentzengården ble oppført 1875 for skipsreder og kjøpmann Thomas Lorentzen (1829–1890) etter tegninger av arkitekt Paul Due (1835-1919).

## Referanser
Rødsberget (Halden)

**Rødsberget** er en ås på Nordsiden i Halden. Fra toppen av åsen er det utsikt over byen med Fredriksten festning på motsatt side. I perioder hvor Norge var i krig med Sverige ble toppen brukt i forsvarsøyemed.

I 1882 hentet man bjørk fra den tidligere Slavekirkegården på Fredriksten og plantet på Rødsberget. Noen år fantes det også et serveringsted. Byens St. Hans-feiring foregikk på Rødsberget.

På initiativ av Halden Idrettsråd, kommunene Aremark, Berg, Idd og Halden ble minnesmerket «Minnetempel over krigens falne» av Joseph Grimeland reist i 1948. Det består av to deler; et 4 meter høyt tempel og en kvinnefigur på utsiden.
Minnetempelet er oppført som kulturminne hos Riksantikvarens Kulturminnesøk.

«22. juli-monumentet» ble avduket i august 2012 som en del av minnesmerkene over ofre for terrorangrepene 22. juli 2011. Det er utført av Nico Widerberg. Ni ungdommer fra Halden var på Utøya 22. juli 2011 og én av dem ble drept.

## Referanser


 
 
 


## Litteratur
* 
*
Værstadfjellet naturreservat

**Værstadfjellet naturreservat** er et naturreservat i Nome kommune. Det består av et område ved Norsjø. Området ble vernet 20. desember 2024. Reservatet inngår i verneplan for skogvern. Motorisert ferdsel er forbudt, herunder start og landing med luftfartøy. Sykling, ridning og bruk av hest er forbudt utenom eksisterende traktorvei avmerket på vernekartet.

Verneforskriften sier at formålet med vernet er 
::«å ta vare på et område som
::a.	representerer bestemte typer natur i form av gammel granskog og boreonemoral blandingsskog i lavlandet
::b.	inneholder truet, sjelden eller sårbar natur som de truede naturtypene lågurteikeskog og rik svartorsumpskog.

::Det er en målsetning å beholde verneverdiene i mest mulig urørt tilstand, og eventuelt videreutvikle dem.» 

## Referanser
Accolabass

***Accolabass*** er en slekt av biller. De utmerker seg ved at de aller fleste artenes larver lever i ferskvann, de voksne derimot på land. Slike livssykler er vanlige hos mygg, øyenstikkere, døgnfluer, steinfluer og vårfluer, men uvanlige hos biller som vanligvis er enten land- eller vannlevende.

## Utseende
Middelsstore (ca. 4 millimeter), avlange, brunlige hårbiller. Overflaten er litt fløyelsaktig.

## Levevis
De aller fleste artene har larver som lever i stillestående ferskvann, men noen tropiske arter lever i fuktig, død ved, og noen arter lever i rennende vann. Larvene tåler lite forurensning og kan brukes som indikatorer på vannkvalitet. De lever mest trolig av å filtrere detritus (råtnende plantemateriale, mudder). De puster i luft og må opp til overflaten for å hente denne av og til. Når larven er fullt utvokst, kryper den på land for å forvandle seg til en puppe. De voksne insektene finner man ofte i vegetasjonen. De flyr godt, særlig om natten, og blir ofte tiltrukket til lys. 

## Utbredelse
Slekten er utbredt i Australia, mest på Tasmania.

## Systematisk innedling
* Ordenen biller, Coleoptera
** Underordenen Polyphaga
*** Overfamilien hår- og dvergbiller, Eucinetoidea (=Scirtoidea)
**** Familien hårbiller, Scirtidae (=Elodidae, Helodidae)
***** Underfamilien Scirtinae (=Cyphoninae)
****** Slekten ***Accolabass*** Watts, 2009
******* *[[Accolabass davidleai]]* Watts, 2009 
******* *[[Accolabass maculatus]]* (Waterhouse, 1877)
******* *[[Accolabass occidentalis]]* Watts, 2009
******* *[[Accolabass parvus]]* Watts, 2009
******* *[[Accolabass velutinus]]* Watts, 2009 
******* *[[Accolabass victoriaensis]]* Watts, 2009

## Referanser




## Kilder
* Lawrence, J.F., Hastings, A.M., Dallwitz, M.J., Paine, T.A., Zurcher, E.J. Elateriformia (Coleoptera). http://delta-intkey.com/elateria/www/scir.htm

## Eksterne lenker
* Atlas of Living Australia - *Accolabass* https://bie.ala.org.au/species/https://biodiversity.org.au/afd/taxa/9b2e6a61-5222-48c0-8a6c-37815e5e4374
*
Saorla Miller

**Saorla Lorraine Miller** (født 18. august 2001) er en fotballspiller fra Canada som (per januar 2025) spiller for Halifax Tides FC i Northern Super League.

## Klubbkarriere

### Calgary Foothills WFC
I 2022 spilte Miller for Calgary Foothills WFC i United Women’s Soccer. Hun scoret fem mål i sin første sesong.

### Keflavik
I januar 2024 var hun tilgjengelig for å bli draftet i NWSL Draft 2024, men ble ikke valgt. I februar 2024 signerte hun kontrakt med den islandske klubben Keflavik, som spiller i den islandske toppserien, Besta deild kvenna. Den 3. mai 2024 scoret hun sitt første mål i serien.

### Halifax Tides FC
I januar 2025 signerte hun for det nyetablerte canadiske laget Halifax Tides FC, som skal spille i den første utgaven av Northern Super League.

## Privatliv
Miller er barnebarnet til tidligere NFL-quarterback Bob Gambold.

## Karrierestatistikk

## Referanser


## Eksterne lenker
*
* Saorla Miller på KSI.is
Gisle Erik Hansen

**Gisle Erik Hansen** (født 1959) er en norsk lokalpolitiker, næringsmiddelteknolog og lærer fra Trondheim, bosatt i Engan i Sørfold.
Hansen var ordfører i Sørfold kommune i perioden fra 2019 til 2023.
Han ble medlem av kommunestyret i 1995, og var leder for Sørfold senterparti fra desember 2000 til 2023. Etter kommunestyrevalget i 2023 trakk han seg fra Senterpartiet, og stiller som uavhengig representant.

Gisle Hansen er utdannet ved ved Befalsskolen i Harstad (1979–1980) og ved Statens næringsmiddeltekniske høgskole (1980–1983). I 1983 begynte Hansen som næringsmiddeltekniker ved Næringsmiddelkontrollen i Narvik, frem til han i 1989 flyttet til Sørfold hvor han startet opp som selvstendig næringsdrivende med enkeltmannsbedrift innen krydderagentur og senere med fiskeprodukter.

## Referanser
Sebastian Griesbeck

**Sebastian Michael Griesbeck** (født 1990) er en tysk fotballspiller som i august 2024 signerte kontrakt med  ut sesongen 2025.

## Referanser


## Eksterne lenker
*
Phanoceroides

***Phanocerus*** er en slekt av elvebiller som kryper rundt på bunnen av rennende vann. De voksne billene puster ved hjelp av et såkalt plastron, og trenger ikke komme opp til overflaten etter luft. Til gjengjeld er de avhengige av oksygenrikt vann.

## Utseende
Middelsstore, avlange, brunlige elvebiller. Artene i underfamilien Larainae fint hårete og halvmatte. Gamle biller kan kjennes på at de er «tilgrodde» med alger og mikroorganismer. **Hodet** er lite, antennene er middels lange, 7–11-leddete, tråd- eller kølleformede. **Dekkvingene** er avlange med punktrekker. **Beina** er lange, særlig fotleddene, og ganske kraftige. Det ytterste fotleddet bærer uvanlig store klør. **Larvene** er flattrykte og langstrakte. Ryggplater (tergitter) og bukplater (sternitter) er tydelig markerte. Hodet er ganske lite med korte antenner og små kjever (mandibler). De tre parene med bein er korte og kraftige, og bakkroppen langt tilspisset.

## Levevis
Elvebillene kryper rundt på bunnen av rennende vann. De kan ikke svømme og er avhengige av å klamre seg fast til bunnen. Både larvene og de voksne lever av å skrape alger og detritus fra steiner og grus. Noen få arter lever på vannplanter i stillestående vann.
Larvene puster med gjeller som sitter inne i endetarmen (kan skytes ut), mens de voksne billene har et såkalt plastron. Undersiden er dekket av vannavstøtende (hydrofuge) hår. Disse holder på plass en sølvaktig hinne av luft, og oksygenutveksling skjer mellom denne og det omkringliggende vannet. Denne tilpasningen gjør at billene ikke trenger komme til overflaten for å få luft, men til gjengjeld er de avhengige av vann med høyt oksygeninnhold, slik som kaldt, raskt rennende vann. De utvokste larvene kryper på lang og forvandler seg til en puppe i en utgravd hule på bredden. De nyklekte billene kan fly langt, men når de først har funnet en passende bekk slår de seg vanligvis til der for resten av livet. De kan leve flere år.

## Utbredelse
Slekten er for det meste utbredt i den neotropiske økosonen (Venezuela).

## Systematisk inndeling

* Ordenen biller, Coleoptera
** Underordenen Polyphaga
*** Overfamilien mudderbiller (Dryopoidea)
**** Familien **elvebiller**, Elmidae Curtis, 1830
***** Underfamilien Larainae LeConte, 1861 – for det meste tropiske arter
****** Slekten ***Phanoceroides*** Hinton, 1939
******* *[[Phanoceroides aquaticus]]* Hinton, 1939
******* *[[Phanoceroides fernandesi]]* Čiampor, Laššová, Maier, Čiamporová-Zaťovičová & Kodada, 2016

## Referanser




## Litteratur
* Hansen, Victor.; Larsson, Sv. G. 1973 (2. utgave). *Biller X. Blødvinger, klannere m. m.: (Malacodermata, Fossipedes, Marcrodactylia og Brachymera)* Danmarks Fauna 44. 344 sider. ISBN 8712166936

## Eksterne lenker
*
Presidentvalget i Romania 2025

**Presidentvalget i Romania 2025** var et valg på Romanias president som ble holdt 4. mai. Ingen av kandidatene fikk alminnelig flertall. Det blir derfor holdt en ny valgomgang 18. mai 2025. Nicușor Dan vant andre valgomgang etter at valgdeltakelsen hadde økt med mer enn 10 % fra første valgomgang.

Valget var et omvalg, etter at presidentvalget holdt i 2024, ble kjent ugyldig av Romanias forfatningsdomstol. Anken over avgjørelsen ble forkastet.

Forfatningsdomstolen avgjorde 11. mars 2025 i en ankesak at Călin Georgescu som fikk flest stemmer i den første, opphevede valgrunden i 2024, ikke kunne delta i presidentvalget i 2025. Avgjørelsen falt etter Georgescus klage over at Romanias sentrale valgkomite hadde nektet ham å delta i valget. Avgjørelsen i forfatningsdomstolen var endelig.

## Valgresultat
Høyrepopulisten George Simion vant første valgomgang i 2025 med 40,5 % av stemmene. Valgdeltakelsen var 53,21 %. Nicusor Dan vant andre valgomgang med 53,60 % av stemmene. Valgdeltakelsen var da økt til 64,7 %.

Dan hadde i valgkampen talt for å bekjempe korrupsjon, fortsatt støtte til Ukraina og for å holde Romania innenfor de europeiske politiske strømmer i samtiden. Simion hadde talt for å trekke Romania i retning av en politikk inspirert av USAs sittende president Donald Trump.

## Referanser


## Eksterne lenker
*
Atlantis - Milos tilbakekomst

***Atlantis - Milos tilbakekomst*** (engelsk: *Atlantis: Milo's Return*) er en amerikansk animasjonsfilm fra  regissert av Victor Cook,Toby Shelton og Tad Stones, med James Arnold Taylor, Cree Summer, John Mahoney og Jacqueline Obradors som gir stemmer til hovedrollene. Filmen er en oppfølger til *Atlantis: En forsvunnet verden* fra .

## Referanser


## Eksterne lenker
*
Casper: En livlig begynnelse

***Casper: En livlig begynnelse*** en amerikansk fantasy-komediefilm fra  regissert av Sean McNamara. Filmen er den andre i *Casper*-serien,  og er en forløper til *[[Casper (film)|Casper]]* som ble gitt ut to år tidligere.

## Handling
I et spøkelsestog hvor ånder er på vei mot Spøkelsessenteret, er Casper uvitende om hvor han er. Han forstår heller ikke at han selv faktisk er et spøkelse. Han blir kastet av toget og befinner seg i byen Deedstown, hvor han - uten å mene det - skremmer noen av byens innbyggere. Dette fører til erkjennelsen om at han faktisk er et spøkelse. I mellomtiden har en ensom gutt ved navn Chris Carson, som er lidenskapelig besatt av det overnaturlige, et anstrengt forhold til faren sin Tim Carson. Det viser seg at Tim forsøker å rive Applegate Mansion for å gi plass til en ny renovering av byen. Der planlegger han å bygge et helt nytt kjøpesenter i stedet.

Imidlertid er en gruppe demonstranter imot at bygningen blir revet, ettersom huset regnes som et historisk landemerke. Men disse protestene blir avbrutt når både demonstrantene og mannskapet som Tim har leid inn for å rive bygningen blir terrorisert av Ghostly Trio - kalt Stretch, Fatso og Stinkie. Chris Carson er vitne til disse hendelsene, og ønsker å bli medlem av Ghostly Tro. Men de nekter ettersom Chris bare er et menneske. Toget som Casper var på ankommer Ghost Central, drevet av den onde ghoulen Kibosh, hvor nye ånder trenes til å lære seg den riktige livsstilen som spøkelser - og deretter få lisens til å drive med hjemsøking.

Etter å ha oppdaget at Casper er fraværende, blir Kibosh rasende over at et helt nytt spøkelse har blitt sluppet løs uten noen form for utdannelse. Han tvinger derfor sin assistent Snivel til å finne Casper, og bringe ham tilbake til senteret deres. Tilbake i Deedstown oppdager Chris sin lærer, Sheila Fistergraff - som leder demonstrantene - på nyhetene om at Tim og ordfører Johnny Hunt planlegger å fortsette med prosjektet deres ved Applegate Mansion  som planlagt. Ordføreren truer også med å avskjedige Tim, dersom planene hans mislykkes.

Chris støter på Casper, og de blir umiddelbart venner - til Caspers store overraskelse fordi han ser at Tim ikke er redd for ham. Til Ghostly Trio`s store glede oppdager de at Casper aldri har vært ved Spøkelsessenteret, og derfor aldri har blitt utdannet av Kibosh. Dette gir dem muligheten til å trene Casper selv, men de vet ikke at planene deres blir overhørt av Snivel - som snart informerer Kibosh om planen deres. Men trioen innser snart at Casper ikke har lyst til å være et skremmende spøkelse. Han ønsker å være vennlig, noe som tvinger dem til å kaste ham ut fra gjengen deres.

## Referanser


## Eksterne lenker
*
Kjøpstedene i Østfold og Akershus fylker

**Kjøpstedene i Østfold og Akershus fylker** var en valgkrets ved stortingsvalg i Norge. Valgkretsene omfattet kjøpstedene (byene) Drøbak, Fredrikstad, Halden, Moss og Sarpsborg.
## Historie
Valgdistriktet ble etablert som følge av Stortingets endringer i grunnloven i 1919 og i valgloven i 1920. Stortinget vedtok å gå over fra flertallsvalg til forholdstallsvalg. I den forbindelse ble det vedtatt å slå sammen mindre byvalgkretser, så de kunne velge flere representanter og praktisere forholdstallsvalg. De enkelte byene ble ikke lenger navngitt i grunnloven, men samlet fylkesvis. Kjøpstedene i Østfold og Akershus fikk fire representanter.

Prinsippet om separate valgkretser for byene og landdistriktene var etablert allerede i Grunnloven av 1814, da den såkalte «bondeparagrafen» ble innført. Fra 1814 til 1904 fantes flere andre, separate bykretser i disse to fylkene. Fra 1906 til 1921 var hele landet inndelt i énmanns valgdistrikt.

Byvalgkretsene ble avskaffet ved grunnlovsendring i 1952, og byene har siden stortingsvalget 1953 stemt sammen med landdistriktene i sine respektive fylker.

## Referanser
Svarteputt naturreservat

**Svarteputt naturreservat** er et naturreservat i Nome kommune. Det består av et område nord for Flåvatn. Området ble vernet 20. desember 2024. Reservatet inngår i verneplan for skogvern. Motorisert ferdsel er forbudt, herunder landing og start med luftfartøy. Sykling, ridning og bruk av hest er forbudt utenom eksisterende stier og traktorveier.

Verneforskriften sier at formålet med vernet er 
::«å ta vare på et område som
::a.	representerer en bestemt type natur i form av sørboreal granblandingsskog i lavlandet med partier av edellauvskog, gode forekomster av død ved og innslag av brannpåvirkning
::b.	inneholder truet, sjelden eller sårbar natur som truede arter innenfor flere organismegrupper.

::Det er en målsetning å beholde verneverdiene i mest mulig urørt tilstand, og eventuelt videreutvikle dem.» 

## Referanser
Nils E. Nilsen

**Nils Emaus Nilsen** (1886-1976) var en norsk sjømann, stuert, fagforeningsmann og Arbeiderpartiet-politiker fra Haugesund. Han var stortingsrepresentant i perioden 1950–1953 for valgkretsen Kjøpstedene i Vest-Agder og Rogaland fylker og ordfører i Haugesund 1946–1947. 

Han var født i en fiskerfamilie i Mosjøen, kom til Haugesund i 1906 og giftet seg i 1910 med Lydia Thorbjørnsen fra Haugesund. Han arbeidet som matros og stuert og som forretningsfører for losse- og lastearbeiderne i 1921 og som forretningsfører for *[[Haugaland Arbeiderblad|Haugesunds Folkeblad]]* 1921-1923. Fra 1937 hadde han stillinger i kommunen, som underfogd og kontrollutvalgssekretær.

Han var formann i Haugesund Arbeiderparti 1921-1923, og satt i bystyret 1922–1931 og 1937–1955, avbrutt av krigen. Det meste av tida satt han i formannskapet.
## Referanser


## Eksterne lenker
*
Christabel Oduro

**Christabel Oppong Oduro** (født 1. november 1992) er en fotballspiller fra Canada som fra 2025 spiller for Halifax Tides i Northern Super League, og tidligere har spilt for det canadiske landslaget.

Oduro har også spilt fotball i USA, Tyskland, Israel, Sverige, Malta og Tyrkia.

## Klubbkarriere
Oduro signerte kontrakt med den tyske klubben Herforder SV Borussia Friedenstal (HSV) i 2015. Hun scoret 10 mål på 20 kamper før hun dro tilbake til Canada i 2016. I 2016 spilte hun 13 kamper og scoret 12 mål for Woodbridge Strikers i League1 Ontario.

Fra 2016 til 2019 spilte Oduro for det israelske laget Ramat HaSharon, som endte sesongen på en andre plass. De vant også den israelske cupen samme år. 

I 2019 dro hun videre til IFK Kalmar, som spilte i Elitettan. Hun spilte 21 kamper for Kalmar og scoret 8 mål i løpet av 2019-sesongen. I 2020 signerte Oduro kontrakt med Birkirkara på Malta. I hennes andre kamp for klubben scoret hun et hat-trick i en 12–0-seier over Raiders Luxol.

I februar 2021 signerte hun for islandske Grindavik, som spilte i 1. deild kvenna. Her scorte hun 14 mål på 17 kamper. Etter 2021-sesongen dro hun tilbake til Woodbridge Strikes, hvor hun spilte frem til sesongen startet igjen på Island. I forkant av 2022-sesongen signerte hun for Víkingur i 1. deild kvenna. 

I oktober 2022 signerte Oduro kontrakt med det tyrkiske laget Beşiktaş. I juli 2023 signerte hun kontrakt med det franske laget FC Nantes i Division 2. I september 2024 dro hun tilbake til Tyrkia, til Amed.

I januar 2025 ble det kjent at Oduro hadde signert kontrakt med Halifax Tides, som spiller i Northern Super League.

## Landslaget
Oduro representerte Canada under U20-VM i 2012.

Oduro tatt ut til det canadiske A-landslaget for første gang i mars 2012. Hun representerte også Canada i Cyprus Women’s Cup i 2013, hvor laget endte på andre plass bak England. Totalt har Oduro spilt fem kamper for det canadiske landslaget; i fire av kampene spilte hun fra start.

I 2019 sa Oduro at hun ville spille for Ghanas landslag, noe som vil være mulig ettersom at hun ikke har spilt tellende kamper for Canada.

## Privatliv
Oduro er fra Brampton i Canada. Foreldrene hennes er fra Ghana, og hun er søskenbarnet til fotballspilleren Dominic Oduro.

Hun studerte ved Universitetet i Memphis, hvor hun også spilte fotball.

## Referanser


## Eksterne Lenker
*
Anthony Yao Shun

**Anthony Yao Shun** (forenklet kinesisk: 姚顺; tradisjonell kinesisk: 姚順; pinyin: *Yáo Shùn*; født 1965 i Ulanqab i Indre Mongolia i Kina) er en kinesisk katolsk biskopm bispeviet i 3018. Yao er den første kinesiske biskopen i Folkerepublikken Kina som ble utnevnt av pave Frans.

## Liv og virke
### Bakgrunn
Yao ble født i 1965 i Ulanqab i Indre Mongolia i  Kina. I 1991 ble han uteksaminert fra *National Seminary of Catholic Church* i Kina. 
### Prest
Han ble ordinert til prest i 1991. Han tok videregående studier i USA, og oppnådde en mastergrad i kirkeetikette fra *[[St. John's University (New York)|St. John's University]]*. Han deltok i korttidsopplæring ved Paul VI riteskole på Filippinene. Etter at han kom tilbake til Kina underviste han ved *National Seminary of Catholic Church*. 

I 2010 ble han generalvikar for biskop John Liu Shigong i bispedømmet Jining.

### Biskop av Jining
Den 26. august 2019 ble han biskop av Jining. Han ble bispeviet av biskop Paul Meng Qinglu av Hohhot [Suiyüan]; medkonsekrerende var biskop Matthias Du Jiang av Shanba («patriotisk»)], biskop Paul Meng Ningyou av Taiyuan, og biskop Joseph Li Jing av Yinchuan [Ningsia].

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Serafino Vannutelli (1834-1915) *1869
* Kardinal Domenico Serafini (1852-1918) *1900
* Kardinal Pietro Fumasoni Biondi (1872-1960) *1916
* Kardinal Antonio Riberi (1897-1967) *1934
* Kardinal Ignatius Pi Shushi (1897-1978) *1949
* Biskop Joseph Zong Huaide (1917-1997) *1958 
* Biskop Pius Jin Peixian (1926-2010) *1989
* Biskop Paul Pei Junmin (1969-) *2006
* Biskop Paul Meng Qinglu (1962- ) *2010
* Biskop *Anthony Yao Shun* (1965- ) *2019

## Referanser
Accused

***Accused*** er en amerikansk stumfilm fra 1925 regissert av Dell Henderson.

## Skuespillere
* Marcella Daly som Helen 
* Eric Mayne som Cyrus Braidwood
* Charles Delaney som Steve Randall
* Charles K. Gerrard som Lait Rodman
* Miss DuPont som Rose Bailey
* Sheldon Lewis som Bull McLeod
* Spottiswoode Aitken

## Referanser


## Eksterne lenker
*
Skeppargatan 40

***Skeppargatan 40*** er en svensk stumfilm fra 1925 regissert av Gustaf Edgren.

## Skuespillere
* Einar Hanson som Erhard Malm, tutor
* Mona Mårtenson som Ruth Frendin, a daughter
* Vilhelm Bryde som Gustaf Ek
* Magda Holm som Erika Blom
* Hulda Malmström som Mrs. Blom
* Edit Ernholm som Lovisa
* Gösta Alexandersson som Tom
* Albert Christiernsson som Tore Frendin

## Referanser


## Eksterne lenker
*
L’Abbé Constantin

***L'Abbé Constantin*** er en fransk stumfilm fra 1925 regissert av Julien Duvivier.

## Handling
Abbed Constantin, som er sogneprest i Longueval, får til sin store bekymring vite at Longueval slott akkurat har blitt solgt til noen amerikanere som han antar er protestanter, nemlig familien Scott. I abbedens nærmeste krets finner vi hushjelpen Pauline, slottsgartneren Bernard og abbedens nevø Jean Reynaud, som er kavalleriløytnant og forlagt i nabodistriktet.

Så viser det seg at fru Scott og hennes yngre søster, Bettina Percival, er troende katolikker som skjenker store pengegaver til menighetens fattiglemmer og raskt vinner alle innbyggernes hjerter fordi de er så enkle og liketil.

Så drar slottets damer tilbake til Paris for å delta i selskapssesongen der.

## Skuespillere
* Jean Coquelin som abbed Constantin
* Pierre Stéphen som Paul de Lavardens  
* Claude France som fru Scott
* Georges Lannes som Jean Reynaud  
* Geneviève Cargese som Bettina Percival  
* Louisa de Mornand som hertuginnen av Lavardens
* Georges Deneubourg som hertugen av Larnac
* Angèle Decori som Pauline 

## Referanser


## Eksterne lenker
*
Northern Super League 2025

**Northern Super League 2025** er den første utgaven av den nyetablerte toppserien i Canada Northern Super League. Sesongen starter onsdag 16. april 2025, og grunnserien avsluttes lørdag 18. oktober.

Det vil bli spilt 25 kamper grunnserien i løpet av sesongen, hvor man møter hver klubb fem ganger. De fire beste klubbene går videre til sluttspillet, hvor semifinalene spilles over to kamper. Vinnerene av kampene sammenlagt går så videre til finalen, som består av én kamp.

## Klubbinfo

## Tabell - grunnserien
Terminlisten for 2025-sesongen ble offentliggjort 20. februar 2025. Den første kampen i NSLs historie spilles i Vancouver 16. april, mellom Vancouver og Calgary. I løpet av grunnserien skal hver klubb spille 25 kamper, hvor Ottawa, Calgary og Halifax spiller 13 hjemme og 12 borte. Montreal, Toronto og Vancouver spiller 12 hjemme og 13 borte.

## Plassering etter runde

## Resultattabell

## Sluttspill

## Spillere fra utlandet
Spillertroppene i NSL består av 20-25 spillere, hvor maks åtte av dem kan være spillere fra utlandet.

De følgende spillerne er signert for 2025-sesongen. Noen av spillerne kan bli vurdert som canadiske i NSL-sammenheng (canadiske statsborgere, spillere med varig oppholdsrett eller er flyktninger), samtidig som de representerer andre landslag enn det canadiske.

## Referanser


## Eksterne lenker
*  Offisielt nettsted hos NSL.ca
Ghiselinius

***Ghiselinius*** er en slekt av mudderbiller. De er avlange biller, som oftest er oversiden kledt med lange, oppstående hår. Antennene er karakteristiske, ganske korte, de 5-6 ytterste leddene danner en kølle eller har kamaktige utvekster.

## Utseende
Små, avlange, matte, mørke mudderbiller. Arten har reduserte øyne og flygevinger.

## Levevis
I motsetning til mange andre Dryopidae synes ikke disse artene å være nær knyttet til vann. De er funnet i tropisk skog, i trekroner eller i strølaget på skogbunnen.

## Utbredelse
Slekten er utbredt i den neotropiske økosonen (Colombia).

## Systematisk inndeling

* Ordenen biller, Coleoptera
** Underordenen Polyphaga
*** Overfamilien mudderbiller (Dryopoidea)
**** Familien mudderbiller, Dryopidae
***** Slekten ***Ghiselinius*** Perkins, 1997 
****** *[[Ghiselinius adamsmithi]]* Perkins, 1997 

## Referanser




## Litteratur

## Eksterne lenker

*
Belicinus

***Belicinus*** er en slekt av biller med larver som lever i rennende vann. Det er larvene som er best kjent i denne gruppen – de er flate og hele oversiden er dekket at brede ryggplater som danner et skjold. Sett ovenfra kan de minne om mynter, og de er kjent som "water pennies" på engelsk. De voksne billene, som kan minne om hårbiller (Scirtidae), er skjøre og kortlivede. 

## Utseende
En liten (ca. 3 millimeter), oval og flat, tett hårkledt, rødbrun bille. Fasettøynene er forholdsvis store, rundet utstående. Antennene er trådformede og omtrent så lange som hode + thorax. Pronotum er klokkeformet.

## Levevis
Larvene lever på steiner i raskt rennende elver og bekker. Den flate formen og glatte overflaten gjør at de unngår å bli tatt av strømmen når de kryper rundt og beiter på alger som vokser på steinene. De voksne billene er nokså kortlivede, og finnes gjerne i vegetasjonen nær bekkene der larvene lever. De flyr bra og kan komme til lys om natten.

## Utbredelse
Arten er utbredt i Belize.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien mudderbiller (Dryopoidea)
**** Familien Psephenidae – ca. 210 arter fordelt på 29 slekter
***** Underfamilien Psepheninae
****** Slekten ***Belicinus*** Arce-Pérez & Shepard, 2012
******* *[[Belicinus rhomboideus]]* Arce-Pérez & Shepard, 2012
## Referanser


## Eksterne lenker

*
Falsoceratoprion

***Falsoceratoprion*** er en slekt av rødvinger.

## Utseende
Hannen er en liten, avlang, gulbrun rødvinge med antenner. Hodet hadde ganske store, utstående fasettøyne. Antennenes er kraftige og kamformede.

## Levevis
De voksne hannene er dagaktive og treffes gjerne på blomster, der de spiser nektar og pollen. De voksne hunnene er neoteniske, det vil si at de er larvelignende også i det voksne stadiet. Larvene kan finnes under bark, i jord eller mellom løvstrø. Munndelene tyder på at de lever av flytende føde, men det er uvisst hva de faktisk spiser. Råtnende plantemateriale og slimsopp har blitt foreslått.

## Utbredelse
Slekten er beskrevet fra dominikansk rav, dette stammer fra Miocen-perioden. Senere er det også oppdaget en nålevende art.

## Systematisk oversikt

* Ordenen biller, Coleoptera
** Underordenen Polyphaga
*** Overfamilien bløtvinger og lysbiller, Cantharoidea
**** Familien rødvinger (maskebiller), Lycidae
***** Underfamilien Leptolycinae Leng & Mutchler, 1922
****** slekten ***Falsoceratoprion*** Ferreira, 2022
******* †*[[Falsoceratoprion fumagalliae]]* Ferreira, 2022
******* *[[Falsoceratoprion pecki]]* Ferreira & Ivie, 2023

## Referanser




## Eksterne lenker

*
Sylvain Kastendeuch

**Sylvain Kastendeuch** (født 1963) er en fransk tidligere fotballspiller mest kjent for periodene han spilte for  og .

## Referanser


## Eksterne lenker
*
Såheim Aggregat 12

**Såheim Aggregat 12** var et vannkraftverk i Tinn kommune i Telemark. Det er trolig verdens første kraftverk bygget helt i fjell.

Det utnytter et fall på ca 185 meter fra inntaksbassenget til Såheim kraftverk. Fra dette bassenget som ligger 270 meter oppe i fjellsiden går det 3 tunneler ned til Såheim, med 3 stålrør i hver. I den ene tunnelen er det laget et uttak fra hvert rør, disse går inn til Aggregat 12. 

Dette aggregatet er bygget i en egen fjellhall i fjellsiden 85 meter over Såheim. Formålet var å ta ut kjølevann til fabrikken, og drikkevann til Rjukan. Turbinen fungerer da både som trykkreduksjon og drivkraft til en generator.

Turbinen er en peltonturbin med tre strålerør, fra tyske J.M.Voit.

Generatoren fra Oerlikon yter 6270 KVA (ca 5 MW) ved 10 kV AC. 

Kraftverket ble tatt i bruk i 1914, og var i drift frem til 2011. Det ble fredet i 2015.

## Referanser


## Kilder
* Rjukan Arbeiderblad: Derfor fløy helikopteret i Såheimslia
* Riksantikvaren: Såheim kraftstasjon i fjell
Myrtust

**Myrtust** (*Carex simpliciuscula* eller *Kobresia simpliciuscula*) er en flerårig art i starrfamilien.

## Beskrivelse
Den blir 10–30 cm høy og vokser i tette tuer. Bladene er 1 mm brede, ru, utbøyde og kortere enn halve strået. Grunnbladslirene er blekbrune, ikke blanke, og med plater. Blomstene sitter i et aks som består av 1 hunnblomst og 0–1 hannblomst. Aksstanden er 5–8 mm tjukk med 4–6 aks. Frukten er en trekantet, matt, blekbrun nøtt.

## Underarter
Myrtust deles i tre underarter med følgende utbredelse:
* **stor myrtust** (subsp. *simpliciuscula*) – Nord-Amerika og Europa sørover til New Mexico, Pyreneene, Alpene, Tyrkia og Transkaukasia
* subsp. *subfilifolia* – Sibir og Sentral-Asia (Altaj, Kamtsjatka, Khabarovsk, Krasnojarsk, Magadan, Mongolia, Tibet og Sakha)
* **polarmyrtust** (subsp. *subholarctica*) – nesten sirkumpolar i Arktis, men svært sjelden ved Nord-Atlanteren

## Fastlands-Norge
På det norske fastlandet forekommer underarten stor myrtust (*Carex simpliciuscula* subsp. *simpliciuscula*). Den er knyttet til myr og fuktig hei i fjellet, både under og over skoggrensa. Den er vanligst i den sentrale delen av fjellkjeden fra Jotunheimen nordover til sørlige deler av Trøndelag. Mer spredte forekomster finnes fra Hardangervidda til Hattfjelldal og Rana.

Myrtust er knyttet til arealer som tidligere ble utnyttet til myrslått og utmarksbeite. Nydyrking, drenering i myrene, og opphør av tradisjonelle driftsformer har medført tilbakegang i artens populasjonsstørrelse. Arten er vurdert til *nær truet* (NT) i Norsk rødliste for arter 2021 på grunn av habitatforringelse og negativ påvirkning fra konkurrerende arter.

## Svalbard
Polarmyrtust (*Carex simpliciuscula* subsp. *subholarctica*) er kjent fra seks lokaliteter på Svalbard. Den vokser i fuktig tundra og myr, ofte i områder med sigevatn fra smeltende permafrost. Dette er de eneste kjente forekomstene i Europa vest for Russland, og planten er dermed en norsk ansvarsart i europeisk sammenheng.

Underarten er vurdert til *sårbar* (VU) i Norsk rødliste for arter 2021 på grunn av svært liten populasjonsstørrelse. Det er en oppgradering fra vurderingene i 2010 og 2015 der status var *sterkt truet* (EN). Oppgraderingen skyldes nyoppdagede forekomster, blant annet tre på østsida av Wijdefjorden.

## Referanser


## Eksterne lenker
*
Oslo Maritime Kulturhavn

**Oslo Maritime Kulturhavn** (**OMK**) ble stiftet med formål å arbeide for opprettelsen av en museumshavn for bevaringsverdige fartøyer og et senter for det maritime vernearbeidet i Oslo.

OMK disponerer skurene 28 og 29 på Nordre Akershuskai, med tilhørende kai, samt østsiden av Rådhusbrygge 1. Skur 28 brukes som kontorer, undervisningslokaler, møtelokaler og blir blir leid ut som festlokale, mens skur 29 blir brukt som lager og verksted for fartøyene i havnen, 

OMK er også hovedarrangør av Akershusstevnet sammen med Oslo Kulturarvnettverk.

## Historie
Oslo Maritime Kulturhavn ble stiftet i 1994.

## Medlemmer
OMK er organisert som en forening, og har følgende organisasjoner som medlemmer:

* Norsk Veteranskibsklub
* Seilskøyteklubben Colin Archer
* Den norske Veteranredningsskøyte Forening
* Norsk Motorskøyteklubb
* KFUM Oslo Sjøkorps
* Kystlaget Viken (lokallag av Forbundet Kysten)
* Fartøylaget KNM Alta

## Fartøyer
Følgende fartøyer har fast plass på OMKs område:

* Minesveiperen KNM «Alta» (M314)
* Det kullfyrte passasjerskipet DS «Børøysund»
* Den bermudariggede ketchen SY «Mohawk II»
* Fergen MF «Hovedøya»

## Referanser


## Eksterne lenker
* 
* Facebook
Helle Larsen

**Helle Larsen** er en norsk musiker og låtskriver fra Bærum. Hun medvirker i bandet Jadudah og duoene High Heeled Giants og Feber.

## Referanser
Job Chen Qiming

**Job Chen Qiming** (født 8. november 1891 i Wangkiachwang i Qing-Kina, død 10. juni 1959 i São Paulo i Brasil) var en kinesisk ordensgeistlig (lasaristene) og katolsk biskop av Zhengding.  

## Liv og virke
### Prest
Job Chen Qiming (Chen Chi-ming, Chen Ki-meng) trådte inn i lasaristenes misjonskongregasjon den 4. september 1913 og ble presteviet den 6. januar 1916. 
### Titulærbiskop, apostolisk vikar av Zhending
Den 5. januar 1939 ble han utnevnt til apostolisk vikar av Chengtingfu [Zhengding] og til titulærbiskop av *Perta*. Han ble ordinert til biskop i Tianjin av Jean de Vienne de Hautefeuille C.M., apostolisk vikar av *Ce-Li Maritimi* (Tianjin). Medkonsekrerende var biskop Joseph Zhou Jishi (Chow Chi-shih, Ceuziscee), C.M., apostolisk vikar av Paotingfu, og biskop John Zhang Bide (Chang Pi-te), apostolisk vikar av *Chaohsien* (Zhaoxian).

### Biskop av Zhending
Den 11. april 1946 ble han utnevnt til biskop av Zhengding idet pave Pius XII eleverte et stort antall kinesiske apostoliske vikariater til bispedømmer den dag. 

Han døde den 10. juni 1959 i São Paulo i Brasil.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Giovanni Francesco Albani (1720-1803) *1760
* Pave Pius VI (1717-1799) *1775
* Kardinal Carlo Bellisomi (1736-1808) *1775
* Biskop Marcelino José Da Silva (1749-1830) *1790
* Biskop Roque José Carpegna Díaz, (1760-1845) *1803
* Biskop François-Alexis Rameaux (1802-1845) *1840
* Biskop Bernard-Vincent Laribe (1802-1850) *1845
* Biskop Jean-Henri Baldus (1811-1869) *1845
* Biskop Louis-Gabriel Delaplace (1820-1884) *1852
* Biskop François-Ferdinand Tagliabue (1822-1890) *1870
* Biskop Jean-Baptiste-Hippolyte Sarthou (1840-1899) *1885
* Biskop Jules Bruguière (Brughiero) (1851-1906) *1891
* Biskop Pierre-Marie-Alphonse Favier (1837-1905) *1898
* Biskop Stanislas-François Jarlin (1856-1933) *1900
* Biskop Jean de Vienne de Hautefeuille C.M. (1877-1957) *1915
* Biskop *Job Chen Qiming* (1891-1959) *1939

## Referanser
Lævandes dikt

***Lævandes dikt*** er en diktsamling av Ove Røsbak fra 1978. Boka var hans debut som lyriker, i en alder av 18 år.

## Eksterne lenker
*
Øyvind Loe-Johansen

**Øyvind Loe-Johansen** (født 26. april 1972, død 11. januar 2019) var en norsk skiorienteringsløper, med bakgrunn både fra langrenn og orientering. Han tok sølv på langdistansen under NM skiorientering 1993 og vant junior-NM i 1989 og 1990. I verdenscupen i skiorientering ble han nummer 50 sammenlagt i 1993 og nummer 22 i 1995. Han representerte Wing OK i skiorientering og orientering, og Nidelv IL i langrenn.
## Referanser
Demokratene (Israel)

**Demokratene** (Hebraisk: הדמוקרטים) er et sosialdemokratisk politisk parti i Israel. 

Partiet ble dannet i juli 2024 ved en sammenslåing av Arbeiderpartiet og Meretz, som begge hadde vært gjennom flere valg med lav oppslutning. Partiets leder er Yair Golan.

Partiet støtter tostatsløsningen som løsning på Israel-Palestina-konflikten.  

## Referanser
Hatchiana

***Hatchiana*** er en slekt av biller i delgruppen (underfamilien) «storbløtvinger» i familiegruppen bløtvinger.

## Utseende
Middelsstore, avlange, gjerne brunlige bløtvinger, pronotum gjerne rødoransje.

## Levevis

## Utbredelse
Slekten er utbredt i Nord-Amerika og Asia.

## Systematisk inndeling

* orden **[[biller]]** (Coleoptera)
** underorden **[[Polyphaga]]**
*** overfamilie **[[Cantharoidea]]**
**** familien  **[[bløtvinger]]** (Cantharidae)
***** underfamilie «storbløtvinger» (Cantharinae) 
****** stammen Podabrini
******* slekten ***Hatchiana*** Fender, 1966
******** *[[Hatchiana abei]]* (Makino & Nakane, 1981)
******** *[[Hatchiana arizonensis]]* Fender, 1966
******** *[[Hatchiana heydeni]]* (Kiesenwetter, 1879)
******** *[[Hatchiana hikosana]]* (Makino & Nakane, 1981)
******** *[[Hatchiana ishiharai]]* (Sato, 1986)
******** *[[Hatchiana jirisanensis]]* Kang & Kim, 2000
******** *[[Hatchiana kyushuensis]]* (Takakura, 1988)
******** *[[Hatchiana osawai]]* (Makino & Nakane, 1981)
******** *[[Hatchiana rosinae]]* (Pic, 1904)
******** *[[Hatchiana unzenensis]]* Imasaka, 2001

## Referanser


## Eksterne lenker
*
Espen Rønning Skrolsvik

**Espen Rønning Skrolsvik** (født 1973) er en norsk forfatter, reklamemann og gründer. Han skrev boka *YOLO – en bok med to sider* sammen med Siri Sjøgren Selmer. Boka ble i januar 2025 nominert til Uprisen, som en av de fem beste ungdomsbøkene som ble utgitt i 2024. Prisutdelingen skjer under Litteraturfestivalen på Lillehammer i juni 2025.

## Referanser


## Eksterne lenker
*
Solbergdammen dyrefredningsområde

**Solbergdammen dyrefredningsområde** ligger like nord for Solberg gård, knappe tre kilometer nord for Filtvet i Asker kommune. Området omfatter en kunstig anlagt dam og strandsonen rundt. Dammen ble opprinnelig brukt som vanningsdam for frukt- og grønnsakproduksjon.

Hensikten er å verne en forekomst av storsalamander og småsalamander og deres livsmiljø. 

Salamanderne er fredet mot innsamling og skade, og det er ikke tillatt å gjøre noe som kan forringe salamandernes livsmiljø innenfor fredningsområdet. Herunder gjelder blant annet nyplanting, drenering, oppfylling, planering, gjødsling og annen forurensing. Det er videre ikke tillatt med bålbrenning eller grilling, og heller ikke å fjerne planter eller plantedeler fra området.

## Referanser
Try naturreservat

**Try naturreservat** er et naturreservat i Kristiansand kommune. Det består av et område mellom Kristiansand og Mandal. Området ble vernet 20. desember 2024. Reservatet inngår i verneplan for skogvern. Motorisert ferdsel til lands er forbudt, herunder landing og start med luftfartøy. Sykling, ridning og bruk av hest er forbudt, utenom eksisterende stier.

Verneforskriften sier at formålet med vernet er 
::«å bevare et område som
::a.	inneholder truet, sjelden eller sårbar natur som den truede naturtypen lågurteikeskog og truede arter
::b.	representerer en bestemt type natur i form av rik edellauvskog i lavlandet.

::Det er et mål å beholde verneverdiene i mest mulig urørt tilstand, og eventuelt videreutvikle dem.» 

## Referanser
Helleren naturreservat

**Helleren naturreservat** er et naturreservat i Lærdal kommune. Det består av et område ved Lærdalselvi. Området ble vernet 20. desember 2024. Reservatet inngår i verneplan for skogvern. Motorisert ferdsel til lands er forbudt, herunder landing og start med luftfartøy. Sykling, ridning og bruk av hest er forbudt, utenom Kongeveien og stier vist på vernekartet.

Verneforskriften sier at formålet med vernet er 
::«å ta vare på eit område som
::a.	representerer ein bestemt type natur i form av å være et variert område med rik mosaikk av berg og ulike treslag, med innslag av rik edellauvskog og med bekkekløftprega artsutval
::b.	inneheld trua, sjeldan eller sårbar natur, som trua artar.

::Det er eit mål å ta vare på verneverdiane i mest mogleg urørd tilstand, med stadeigne artar og naturtypar og naturleg skogdynamikk, og eventuelt vidareutvikle dei.» 

## Referanser
Bjerkåsholmen naturminne

**Bjerkåsholmen naturminne** ligger på en odde øst for Bjerkås i Asker kommune. På nordsiden stuper fjellet bratt ned mot et kaianlegg. På sørsiden vises lagdelingen i sedimentære bergarter fra perioden mellomordovicium. De kalkrike bergartene gir grunnlag for naturtypen kalktørreng. Stedet har meget høy undervisnings- og forskningsmessig verdi. 

For naturminnet gjelder forbud mot alle inngrep i grunnen, herunder flytting og påfylling av masse, samt hamring, kiling og sprengning. Med grunneierens tillatelse er det imidlertid lov å ta med løse steiner til personlig samling. Videre er det forbudt å risse eller male på fjell og steinblokker, samt å gjøre opp varme.

## Referanser
MT «Norness»

**MT «Norness»** var et tankskip som ble levert 4. mai 1939 til Erling Dekke Næss.

Tankeren ble bygget ved Deutsche Werft i Hamburg, etter at Næss i begynnelsen av 1938 signerte en avtale med den tyske regjeringen om å selge dem hvalkokeriet «Vikingen» mot å få en nybygd tanker som oppgjør.

Den nye tankbåten var på &nbsp;DWT.

Da andre verdenskrig brøt ut 1.&nbsp;september 1939 ble markedet for tankfart svært sterkt. Næss' flåte på syv skip – hvorav fem tankskip – var registrert under Panamas flagg, og kunne derfor fortsette i sivil tankfart fordi Panama ikke var involvert i krigen. Situasjonen ble annerledes etter at den tyske militærmakten okkuperte Norge 9.&nbsp;april 1940. Næss gikk inn i britisk tjeneste, men måtte føre lange forhandlinger med først Storbritannia og deretter også med USA for å få beholde kontrollen over flåten hans selskap eide.

«Norness» ble torpedert utenfor Long Island, New York i januar 1942, av en tysk ubåt med Reinhard Hardegen som ubåtsjef. Hele besetningen ble reddet; Næss skrev senere i sin selvbiografi at han mange år senere hadde møtt Hardegen, som hadde opplyst at han hadde forsikret seg om at mannskapet på «Norness» var kommet seg ombord i livbåtene før tankbåten ble senket. Tankeren var det første skipet som ble senket så nær den amerikanske østkysten, og senkningen var en sensasjon som ble mye omtalt.

## Referanser
AFC Toronto

**Association Football Club Toronto** er en canadisk fotballklubb som spiller i Northern Super League. Klubben er en av de seks klubbene som grunnla ligaen.
## Klubbfarger og logo
De offisielle klubbfargene er «Victory Vermilion» og «Mighty Maroon». Dette er farger som skal symbolisere energi, lidenskap, ambisjon og styrke.

Logoen til Toronto er rund, med omrisset av et skjold hvor man finner bokstaven «T» for Toronto i midten. På hver side av «T»'en finner man ett syv-tall, som hedrer de syv grunnleggerne av klubben, samt byens opprinnelige seks bydeler og Stor-Toronto. 

«AFC» i klubbens navn har to betydninger, hvor den ene er «Association Football Club», og den andre «Always For: Commitment, Change, Courage and Celebration».

## Hjemmebane

AFC Toronto kunngjorde 28. august at de skulle spille sine hjemmekamper på York Lions Stadium. York Lions Stadium er en utendørs sportsarena på Keele Campus ved York University i North York. Stadionen har et underlag av kunstgress, og har plass til 4 000 sittende tilskuere. De deler hjemmebane med York United FC i Canadian Premier League og Toronto FC II i MLS Next Pro.

## Spillerstall
*Oppdatert 22. januar 2025*

### Trenerapparat
*Oppdatert per 7. august 2024* 

*

## Referanser

## Eksterne lenker

* Offisielt nettsted
* AFC Toronto hos NSL.ca
Den 97. Oscar-utdelingen

**Den 97. Oscar-utdelingen** ble avholdt 2. mars 2025 for å kåre filmbransjens beste prestasjoner i filmåret 2024. Prisutdelingen fant sted i Dolby Theatre i Hollywood i Los Angeles i regi av Academy of Motion Picture Arts and Sciences (AMPAS). Årets prisutdeling ble ledet av talkshow-vert og komiker Conan O'Brien.

## Nominasjoner og vinnere
Nominasjonene ble kunngjort 23. januar. Norsk film var representert ved to nominasjoner. Dokumentarfilmen **', en norsk-palestinsk dokumentar, var nominert til prisen for [[Oscar for beste dokumentarfilm|beste dokumentarfilm]], noe den endte opp med å vinne. Samtidig var filmen **', skrevet av norske  og hennes ektemann , nominert til 10 priser blant annet prisen for beste originalmanus. Filmen endte opp med å ta med seg tre priser fra utdelingen, for beste mannlige hovedrolle, originalmusikk og filmfotograf.

## Referanser


## Eksterne lenker
* 
* Academy Awards
* Academy of Motion Picture Arts and Sciences
Kouprey

**Kouprey** (*Bos sauveli*), også kalt **gråfe** og **skogfe** med mer, er et stort oksedyr (Bovinae) i kvegfamilien (Bovidae). Arten er monotypisk og inngår i slekten *[[Bos]]*, der den er endemisk til Sørøst-Asia.

Kouprey regnes som kritisk truet av utryddelse, og totalpopulasjonen besto ifølge IUCN per mai 2016 av færre enn 50 individer. Den har ikke blitt observert siden 1988, så mange regner med at den nå kan være utdødd. De siste publiserte registreringene av kouprey er fra zoolog Charles Wharton, som ledet en ekspedisjon for å fange et eksemplar i 1963 og 1964.

## Taksonomi
En gruppe forskere mente at kouprey var en krysning mellom banteng (*B. javanicus*) og zebu , men de gikk tilbake på dette året etter. I 2021 slo en annen gruppe forskere fast at kouprey var en distinkt art, uten nært slektskap med zebu, men med hard polytomi til banteng  og gaur .

## Biologi
Kouprey er eller var et viltlevende oksedyr med tydelig kjønnspreg. Oksene veier typisk 700–900&nbsp;kg og måler cirka 170–190&nbsp;cm i skulderhøyde. Kuene veier mindre og er lavere. Halen måler cirka 100–110&nbsp;cm. Begge kjønn bærer horn. Oksens horn svinger fremover og ut til sidene, før det vokser oppover. Nær hornspissene vokser det ut noen karakteristiske hårtafser. Oksens horn kan måle opp til 80&nbsp;cm, mens kuas typisk måler opptil 40&nbsp;cm og er lyreformede og uten hårtafser.

Oksene har en karakteristisk og mer enn 40&nbsp;cm lang hudlapp på framhalsen, som henger ned til midt på framlemmene. Oksene er gråfarget, mens eldre okser gjerne blir enten mørk brune eller sorte. Kuas pels er mer gråbrun. Begge kjønn har «hvite sokker» på alle fire lemmene.

Utbredelsen til kouprey strakte seg opprinnelig fra det sørøstlige Thailand og det sørlige Laos til den vestlige delen av Vietnam og det nordlige Kambodsja. Arkeologiske bevis viser at den også fantes i det nordlige Yunnan-provinsen i Kina.

## Inndeling
Inndelingen følger i hovedsak *Bovids of the World*.

* Bovidae, kvegfamilien
** Bovinae, oksedyr
*** Bovini
**** Pseudorygina 
**** Bubalina
**** Bovina
***** *[[Syncerus]]*, afrikanske bøfler
***** *[[Bos]]*, villkveg
****** *[[urokse|B. primigenius]]*, urokse
****** *[[jak|B. mutus]]*, jak
****** *[[bison|B. bison]]*, bison
****** *[[visent|B. bonasus]]*, visent
****** *[[bantengfe|B. javanicus]]*, banteng
****** *[[gaur (kveg)|B. gaurus]]*, gaur
****** *[[kouprey|B. sauveli]]*, kouprey (monotypisk)
** Antilopinae, antiloper

## Referanser





## Eksterne lenker
*